Public procurement notice: Contract Notice
Published: 2018-05-08
Buyer: Ανώνυμη Εταιρεία Διαχείρισης Ανανεώσιμων Πηγών Ενέργειας, με διακριτικό τίτλο Δ.Ε.Η. Ανανεώσιμες Α.Ε.
Country: GR
Contract type: Works
Procedure: Negotiated procedure
CPV classification: 09310000 | 31121300 | 31121340 | 31682540 | 45232220
Estimated value: 52450000 EUR
Submission deadline: 2018-06-08
Award criteria: The most economic tender

Technical requirements: Μελέτη, προμήθεια, μεταφορά εγκατάσταση και θέση σε λειτουργία, ενός (1) αιολικού πάρκου ισχύος 30 MW και κέντρου υπερυψηλής τάσης 400/20 kV, ισχύος 100 MVA κλειστού τύπου (GIS) στην Π.Ε. Καρδίτσας.
Η Δ.Ε.Η. Ανανεώσιμες Α.Ε., η οποία είναι 100 % θυγατρική της Δημόσιας Επιχείρησης Ηλεκτρισμού Α.Ε. («Δ.Ε.Η. Α.Ε.»), καλεί ενδιαφερόμενους οικονομικούς φορείς σε διαγωνισμό, με διαδικασία με διαπραγμάτευση με προηγούμενη προκήρυξη διαγωνισμού (άρθρο 266, Νόμος 4412/2016), με κριτήριο ανάθεσης την πλέον συμφέρουσα από οικονομικής άποψης προσφορά, για την ανάθεση έργου: «Μελέτη, προμήθεια, μεταφορά εγκατάσταση και θέση σε λειτουργία, ενός (1) αιολικού πάρκου, συνολικής ισχύος 30 MW, στις θέσεις «Αέρας» του Δήμου Μουζακίου και «Αφεντικό» του Δήμου Αργιθέας και ενός (1) κέντρου υπερυψηλής τάσης 400/20 kV, ισχύος 100 MVA κλειστού τύπου, με εξοπλισμό μόνωσης αερίου (GIS), στη θέση Διάσελο - Πρ. Ηλίας του Δήμου Μουζακίου, Π.Ε. Καρδίτσας». Στο έργο περιλαμβάνονται και υπηρεσίες λειτουργίας και συντήρησης του Αιολικού Πάρκου (ΛκαιΣ_ΑΠ) επί δεκατέσσερα (14) έτη καθώς και των δύο (2) Ψηφιακών Συστημάτων Ελέγχου του Κέντρου Υπερυψηλής Τάσης (ΨΣΕ_ΚΥΤ) επί δέκα (10) έτη.
Στο έργο συμπεριλαμβάνεται το Αιολικό Πάρκο (ΑΠ) στις θέσεις «Αέρας», Δήμου Μουζακίου και «Αφεντικό» Δήμου Αργιθέας, συνολικής ισχύος 30 MW και το Κέντρο Υπερυψηλής Τάσης (ΚΥΤ) 400/20 kV 100 MVA κλειστού τύπου, με εξοπλισμό μόνωσης αερίου (GIS), στη θέση Διάσελο - Πρ. Ηλίας του Δήμου Μουζακίου, Π.Ε. Καρδίτσας. Το Αιολικό Πάρκο θα αποτελείται από επτά (7) έως δεκαπέντε (15) ανεμογεννήτριες (Α/Γ) συνολικής ισχύος 27,0 MW έως 30,0 MW. Οι θέσεις εγκατάστασης του ΑΠ, ο αριθμός και η ονομαστική ισχύς των Α/Γ, καθώς και η αποδιδόμενη (εύρος) και η μέγιστη δυνατή εγκατεστημένη ισχύς του προς εγκατάσταση ΑΠ, αναφέρονται αναλυτικά στον πίνακα 1, Τεύχος 1. Στο αντικείμενο του έργου συμπεριλαμβάνονται: Ο σχεδιασμός, η μελέτη, η βιομηχανοποίηση, η κατασκευή, η προμήθεια, οι δοκιμές στα εργοστάσια, η μεταφορά και αποθήκευση στον τόπο εγκατάστασης του εξοπλισμού, η συναρμολόγησή του, η ανέγερσή του, η εγκατάστασή του, οι δοκιμές επί τόπου του έργου, η θέση σε λειτουργία του εξοπλισμού, η προμήθεια των ανταλλακτικών (για το ΚΥΤ μόνο), η λειτουργία και συντήρηση του ΑΠ για δεκατέσσερα (14) έτη με την υπογραφή σχετικού συμφωνητικού λειτουργίας και συντήρησης του ΑΠ και του ΚΥΤ για δέκα (10) έτη με την υπογραφή σύμβασης συντήρησης των δύο (2) Ψηφιακών Συστημάτων Ελέγχου (ΨΣΕ) του ΚΥΤ. Περαιτέρω, η παροχή των πάσης φύσεως απαιτούμενων τεχνικών υπηρεσιών, ο σχεδιασμός, η μελέτη και η κατασκευή των απαιτούμενων έργων υποδομής, ήτοι των έργων Ηλεκτρολόγου και Πολιτικού Μηχανικού, καθώς και όλων των απαιτούμενων βοηθητικών εγκαταστάσεων, η υλοποίηση του Συστήματος Εποπτικού Ελέγχου και Μετρήσεων του ΑΠ, για τον έλεγχο και τη συνεχή παρακολούθηση της λειτουργίας του από μακριά σε εικοσιτετράωρη βάση, μέσω δικτύου ηλεκτρονικών υπολογιστών και ειδικού λογισμικού, η μέτρηση της καμπύλης ισχύος μιας ανεμογεννήτριας του ΑΠ, ο υπολογισμός της διαθεσιμότητας του ΑΠ, η πλήρης εκπαίδευση του προσωπικού του Αναθέτοντος Φορέα, η σύνδεση του ΑΠ και του ΚΥΤ με το δίκτυο και τέλος, η παράδοση του ΑΠ και του ΚΥΤ.
— οι Α/Γ που θα εγκατασταθούν στο ΑΠ θα είναι παραγωγής ενός (1) κατασκευαστή με ονομαστική ισχύ από 2,0 έως 4,2 MW. Στο ΑΠ θα εγκατασταθούν Α/Γ το πολύ δύο (2) τύπων (Models),
— δεν επιτρέπεται αλλαγή της χωροθέτησης των Α/Γ του ΑΠ, η οποία οριοθετείται σε χάρτες και τοπογραφικά διαγράμματα που περιλαμβάνονται στο Τεύχος 5,
— το μέγιστο αθροιστικά ύψος του πύργου (πυλώνα) και της ακτίνας του πτερυγίου της προσφερόμενης Α/Γ δεν δύναται να υπερβαίνει τα εκατόν πενήντα (150) μέτρα,
— η απόσταση μεταξύ των Α/Γ του ΑΠ δεν πρέπει να είναι μικρότερη από δυόμιση (2,5) φορές τη διάμετρο των πτερυγίων των Α/Γ,
— οι προσφερόμενες Α/Γ πρέπει να είναι οριζόντιου άξονα, με τρία πτερύγια, χαλύβδινο —ολόσωμο— σωληνωτό πύργο και πρόσβαση στην άτρακτο της Α/Γ μόνο εσωτερικά από τον πύργο της,
— η μέση ετήσια διαθεσιμότητα του ΑΠ που εγγυάται ο διαγωνιζόμενος, δεν πρέπει να είναι κατώτερη του 93 %,
— η ελάχιστη εγγυημένη ετήσια διαθεσιμότητα κάθε Α/Γ θα είναι μεγαλύτερη ή ίση του ογδόντα πέντε τοις εκατό (85 %),
— οι Α/Γ που θα κατασκευαστούν και θα εγκατασταθούν στο έργο, θα είναι πιστοποιημένες σύμφωνα με το πρότυπο IEC 61400-1 και IEC WT 01: 2001 ή άλλο ισοδύναμο πιστοποιητικό.
Το ΚΥΤ απαρτίζεται από «Έργα Επέκτασης του Συστήματος για τη Σύνδεση» με τον εξοπλισμό Υπερηψηλής Τάσης (ΥΥΤ- 400kV) και «Έργα Εγκαταστάσεων του Παραγωγού» με τον Μ/Σ ισχύος και τον εξοπλισμό Μέσης Τάσης (MT), τα όρια των οποίων περιγράφονται αναλυτικά στη Σύμβαση Σύνδεσης. Ο Ανάδοχος θα κατασκευάσει δύο (2) κτιριακά συγκροτήματα. Αναλυτική περιγραφή των έργων δίνεται στην Τεχνική Περιγραφή του ΚΥΤ, που περιλαμβάνεται στα Τεύχη της Διακήρυξης (Τεύχος 4 - Τεχνικές Προδιαγραφές).
Στο Τεύχος 1 - Διακήρυξη, προβλέπονται κριτήρια οικονομικής και χρηματοοικονομικής επάρκειας, καθώς και κριτήρια τεχνικής επάρκειας. Βλ. και κατωτέρω υπό ΙΙΙ.1.2 και ΙΙΙ.1.3 αντίστοιχα.
Tο Τεύχος 5: «Σχέδια - Μελέτες - Αδειοδοτήσεις», θα παραλαμβάνεται από την ιστοσελίδα: (www.ppcr.gr), κατόπιν παραλαβής κωδικού (μετά από αίτημα που θα αποστέλλεται στο tender08@ppcr.gr), καθώς και υπογραφής σύμβασης εμπιστευτικότητας.
Προβλέπεται πρόσθετη καταβολή (πριμ) ύψους 800 000.00 EUR, εάν η έναρξη ημιεμπορικής λειτουργίας πραγματοποιηθεί έως τις 31 Μαρτίου 2019.

Eligibility requirements: Προβλέπεται η εγγραφή σε επαγγελματικό μητρώο και συγκεκριμένα, η προσκόμιση δικαιολογητικών νομιμοποίησης και εκπροσώπησης στο άρ. 35 της διακήρυξης (Τεύχος 1).

Award value: 52450000